text: Jagt på sprængt vandrør
  22 februar 2012 kl. 08.11
  40 kubikmeter vand i døgnet forsvinder fra en lækage et sted i Hornsyld Vandværks forsyningsområde ved Horsens.
  Vandværket vil nu lukke for vandforsyningen til mindre områder for at få indkredset, hvor lækagen er opstået.
  Den opstod, da vejret slog om fra frost til tø, så der er stor sandsynlighed for, at et vandrør er blevet frostsprængt.
  40 kubikmeter svarer til et halvt års forbrug for en almindelig familie. Hvis lækagen er sket i en privat vandinstallation, risikerer husejeren en voldsom regning.
  Vandværket har en del ubeboede landejendomme i forsyningsområdet.
  